एडेलवाइज इन्वेस्टमेंट रिसर्च के सहायक निदेशक संदीप रैना ने कहा, 'इस साल अब तक भारतीय बाजार में 12 प्रतिशत की तेजी आई है. जबकि एमएससीआई (मॉर्गन स्टेनली कैपिटल इंटरनेशनल) इमर्जिंग सूचकांक 10 प्रतिशत गिरा है. यह भारत के बेहतर प्रदर्शन को साफ दर्शाता है. हमारा मानना है कि भारतीय बाजार का बेहतर प्रदर्शन जारी रहेगा क्योंकि कंपनियों का लाभ बेहतर होने की उम्मीद है. हमने निफ्टी के लिये दिंसबर में 12,000 अंक पर पहुंचने का लक्ष्य रखा है.'